《喜宗兄端叟再会武林还暨阳二首》
元代·方回

我亦七旬老，公为两岁兄。
共知吾辈拙，各赖此心平。
江海逃簪绂，乾坤寝甲兵。
喜逢又惜别，久幸荫宗盟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。